**48. Lehola–Lembitu mängude murdmaasuusatamise juhend 2021. a.**

**I Eesmärk**

Populariseerida murdmaasuusatamist Põhja-Sakala valla kõigi külade elanike hulgas. Selgitada välja paremad suusatajad individuaalselt ning parimad piirkondade esindused.

**II Osavõtjad**

Mängudest võivad osa võtta kõik Põhja-Sakala vallas alaliselt elavad kodanikud, nende lapsed ning täiskasvanud, kellel vähemalt üks vanematest elab valla territooriumil.  
Piirkond võib mängudel osaleda piiramatu arvu  võistlejatega.  
Iga võistleja vastutab oma tervisliku seisundi eest ise.

**III Aeg ja koht:** **28. veebruaril 2021 Tääksi suusaradadel**

**Registreerimine ja võistlusnumbrite väljastamine alates kl 10.00 võistluspaigas, registreerimine lõpeb 20 min enne stardiaega. Piirkondade esindajatel palun eelregistreerida e-postil** [**mati@pohja-sakala.ee**](mailto:mati@pohja-sakala.ee) **hiljemalt 26. veebruaril.**

**Stardiajad: kl 11.00 Tüdrukud kuni 14 ja poisid kuni 14**

**11.30 Tüdrukud ja poisid 15-17, naised, NV I ja NV II**

**12.30 M, MV I ja MV II.**

**Autasustamine toimub koheselt pärast võistluse lõppu. Pealtvaatajaid võistlusele ei lubata. Järgida tuleb kõiki kehtivaid piiranguid, sh 2+2 reeglit. Palun tulla osalema ainult tervena!**

**IV Programm**: Kõik distantsid toimuvad vabastiilis ja eraldistardist.

**Vanusegrupid ja distantsid:**

**NAISED MEHED**

T kuni 14 (1 ring) - 1,8 km P kuni 14 (1 ring) - 1,8 km

T 15- 17 (2 ringi) – 3,6 km P 15- 17 (2 ringi) - 3.6 km

N (2 ringi) – 3,6 km M (5 ringi) - 9 km

NV I 35+ (2 ringi) - 3,6 km MV I 40+ (5 ringi) - 9 km

NV II 45+ (2 ringi) – 3.6 km MV II 50+ (3 ringi) - 5,4 km

**Teatesuusatamist sel aastal ei toimu.**

**V Tulemuste arvestamine**

Piirkondade arvestusse läheb kokkuvõttes 5 paremat tulemust: 2 naise + 2 mehe ja ühe noore tulemus olenemata vanuseklassist. Individuaaldistantsidel jagatakse punkte: I – 33, II – 30, III – 28, IV – 27 , V- 26 jne

Mittearvesse minevad sportlased hoiavad kohti ja punkte kinni.

**VI Autasustamine**

Individuaaldistantsidel I, II ja III koha saavutanuid autasustatakse medali ja diplomiga.

**VII Üldist**

**Rajameister on Margus Mikkor ja võistluse peakohtunik Eesti laskesuusakoondise abitreener Rain Kuresoo.** Kõik juhendis määratlemata küsimused ja üleskerkinud probleemid lahendab enne võistlusi ja võistluste ajal kohtunik. Peasekretär Aino Viinapuu.